สลด! ยอดผู้เสียชีวิตเพิ่มเป็น 31 คน จากเหตุระเบิดที่สนามบินเมืองอิสตันบูล
สลด! ยอดผู้เสียชีวิตเพิ่มเป็น 31 คน จากเหตุระเบิดที่สนามบินเมืองอิสตันบูล
29 มิ.ย. 2559

เจ้าหน้าที่ตุรกี เปิดเผยว่า ยอดผู้เสียชีวิตจากเหตุคนร้ายก่อเหตุระเบิดที่สนามบินอตาเติร์กในเมืองอิสตันบูล ประเทศตุรกี เพิ่มขึ้นเป็น 31 คน ขณะที่ยอดผู้บาดเจ็บเพิ่มขึ้นเป็น 147 คน
คนร้ายได้จุดชนวนระเบิดที่บริเวณสนามบินอตาเติร์กในเมืองอิสตันบูล ประเทศตุรกี เมื่อคืนนี้ตามเวลาท้องถิ่น โดยนายเบคีร์ บอซดัก รัฐมนตรียุติธรรมตุรกีเปิดเผยว่า คนร้ายได้กราดยิงผู้คนแบบไม่เลือกหน้า ก่อนที่จะจุดชนวนระเบิดฆ่าตัวตายที่สนามบิน
ทั้งนี้ สนามบินอตาเติร์กเป็นสนามบินใหญ่ที่สุดของตุรกี และเป็นศูนย์กลางการเดินทางหลักของผู้ที่เดินทางระหว่างประเทศ 